
URDHËR
Nr. 301, datë 8.5.2020

“PËR DISA SHTESA DHE NDRYSHIME NË URDHRIN NR. 193, DATË 20.3.2020 “PËR MBYLLJEN APO KUFIZIMIN E LËVIZJEVE NË REPUBLIKËN E SHQIPËRISË“

Në mbështetje të pikës 4, të nenit 102, të Kushtetutës, të nenit 7, pika 4, të ligjit nr.15/201,“Për parandalimin dhe luftimin e infeksioneve dhe sëmundjeve infektive”, si edhe udhëzimeve të Institutit të Shëndetit Publik, me qëllim mbrojtjen e shëndetit të popullatës nga infeksioni i shkaktuar nga COVID -19 në Republikën e Shqipërisë,

URDHËROJ:

1. Në urdhrin nr. 193, datë 20.3.2020 “Për mbylljen apo kufizimin e lëvizjeve në Republikën e Shqipërisë“, bëhen këto shtesa dhe ndryshime:
Pas pikës 3/1, shtohet pika 3/2 me përmbajtje:
“3/2 Lejohet të ushtrojnë veprimtarinë e tyre, bizneset e mbyllura sipas listës bashkëlidhur Uudhrit nr. 193, datë 20.3.2020 “Për mbylljen apo kufizimin e lëvizjeve në Republikën e Shqipërisë“, të ndryshuar, sipas tabelës. 1 bashkëlidhur këtij urdhri, duke filluar nga data 11 maj 2020, brenda fashës orare 08:00-17:30.”
2. Shërbimet e përcaktuara sipas pikës 1, të këtij urdhri kryhen duke respektuar protokollet e sigurisë, të miratuar nga Instituti i Shëndetit Publik. 
3. Ngarkohet për zbatimin e këtij urdhri Inspektorati Shtetëror Shëndetësor, Operatori i Shërbimeve të Kujdesit Shëndetësor dhe subjektet që ushtrojnë aktivitetet e përcaktuara në pikën 1, të këtij urdhri.
4. Inspektorati Shtetëror Shëndetësor mbikëqyr zbatimin e urdhrit dhe vendos masën e gjobës, sipas legjislacionit në fuqi.
5. Urdhrat e tjerë që bien në kundërshtim me parashikimet e këtij urdhri, shfuqizohen. 
Ky urdhër hyn në fuqi menjëherë.  

MINISTËR I SHËNDETËSISË 
DHE MBROJTJES SOCIALE
Ogerta Manastirliu


















Tabela 1

	KODI NVE 2 DIGIT
	PËRSHKRIMI I AKTIVITETIT
	STATUSI I AKTIVITETIT

	50
	Qendra Tregtare  (përjashtuar baret,restorantet dhe aktivitetet e destinuara për argëtimin e fëmijëve dhe të rinjve)
	Lejohen 

	136
	Aktivitetete të tjera shërbimi (Trajtime estetike, mireqenie fizike, përjashtuar palestra)
[bookmark: _GoBack]Këtu përfshihen aktivitete të trajtimit të flokut dhe trajtime të tjera të bukurisë, të detajuara sipas Nomenklaturës së Aktiviteteve Ekonomike. 
	Lejohen 




